ai4bharat/Pralekha huggingface dataset:
குடியரசுத் துணைத் தலைவர் செயலகம்
இந்தியாவின் வளர்ச்சியில் பிரிக்க முடியாத பகுதியாக வடகிழக்கின் வளர்ச்சி உள்ளது – குடியரசு துணைத்தலைவர்
மணிப்பூர் மாநிலத்திற்கு தனது முதல் பயணத்தை மேற்கொண்டுள்ள குடியரசு துணைத்தலைவர் திரு ஜெக்தீப் தன்கர், மணிப்பூரின் தனமஞ்சூரி பல்கலைக்கழகத்திலும், மணிப்பூர் பல்கலைக்கழகத்திலும் உரையாற்றினார்.
'கிழக்கைப் பார்' கொள்கையில் இருந்து மேம்படுத்தப்பட்ட, 'கிழக்கே செயல்படுங்கள்' என்ற இந்திய அரசின் கொள்கை, வடகிழக்கு பகுதிக்கு உத்வேகத்தை அளித்து, அதன் ஒட்டுமொத்த வளர்ச்சிக்கு வழிவகுத்துள்ளது. இந்தியாவின் வளர்ச்சியில், வடகிழக்கின் வளர்ச்சி இன்றியமையாதது என்று அவர் கூறினார்.
தனமஞ்சூரி பல்கலைக்கழகத்தில் பேசிய திரு தன்கர், வடகிழக்கு பிராந்தியத்தில் உள்கட்டமைப்பு வேகமாக மேம்பட்டு வருவதைச் சுட்டிக்காட்டினார். மேம்படுத்தப்பட்ட ரயில் இணைப்பு, விமான நிலையங்களின் எண்ணிக்கை அதிகரிப்பு மற்றும் பிற முயற்சிகளைக் குறிப்பிட்ட அவர், வடகிழக்குக் கலாச்சாரம், பன்முகத்தன்மை, நடனங்கள் மற்றும் இயற்கைத் தாவரங்கள் உலகில் இணையற்றவை என்று கூறினார். மணிப்பூர் மக்களின் அரவணைப்பு மற்றும் விருந்தோம்பல் தன் இதயத்தைத் தொட்டதாகவும், மாநிலத்தின் மகிழ்ச்சிக் குறியீடு உண்மையில் உயர்ந்தது என்பது தெளிவாகத் தெரிகிறது என்றும் அவர் கூறினார்.
மாணவர்களை 2047-ன் வீரர்கள் என்று குறிப்பிட்ட குடியரசுத் துணைத்தலைவர், மாணவர்கள் பெரிய யோசனைகளை கனவு காண்பது மட்டுமல்லாமல், அவற்றை நனவாக்க வேண்டும், வளர்ச்சிக்கான வழிகளைப் பயன்படுத்தி, வேலை தேடுபவர்களை விட வேலைகளை உருவாக்குபவர்களாக மாற வேண்டும் என்றார்.
தேசிய கல்விக் கொள்கை - 2020 ஒரு தொலைநோக்கு ஆவணம் என்றும், மாற்றத்துக்கான காரணியாகும் என்றும் கூறிய அவர், கல்வி என்பது ஒரு பட்டப்படிப்புடன் மட்டுப்படுத்தப்படாமல், திறன்களை மேம்படுத்துவதற்கும் மதிப்புகளை வளர்ப்பதற்கும் வழிவகுக்க வேண்டும் என்றும் கூறினார்.
மணிப்பூர் பல்கலைக்கழகத்தில் குடியரசு துணைத் தலைவர்
மணிப்பூர் பல்கலைக்கழகத்தில் மாணவர்களிடையே உரையாற்றிய குடியரசு துணைத்தலைவர் , பல்வேறு யோசனைகளை பரிசோதிக்க அவர்களை ஊக்குவித்தார். அவர்கள் தங்கள் கனவுகளை செயல்படுத்த வேண்டும் என்று அவர் வலியுறுத்தினார்.
இந்தியாவின் வளர்ச்சியை உலகம் உற்றுநோக்கிக் கொண்டிருப்பதாகக் கூறிய அவர், இது அதன் செழிப்பான ஸ்டார்ட்அப் சுற்றுச்சூழல் அமைப்பின் மூலம் சாத்தியமானதாக கூறினார். இந்தியா இப்போது வாய்ப்புகளின் பூமியாக பார்க்கப்படுகிறது, உலகின் ஒவ்வொரு முதலீட்டாளரும் அதன் வளமான மனித வளங்கள் மற்றும் பெருகிய முறையில் வெளிப்படையான அரசாங்க செயல்முறைகள் காரணமாக இந்தியாவின் மீது அதிக கவனம் செலுத்துகின்றனர் என்றார். தேசத்தை எப்போதும் முதன்மையாக வைத்து அதன் சாதனைகளில் பெருமை கொள்ள வேண்டும் என்று மாணவர்களுக்கு அவர் அழைப்பு விடுத்தார்.
மணிப்பூர் ஆளுநர் திருமிகு அனுசுயா உய்கே, மணிப்பூர் முதலமைச்சர் திரு. என். பிரேன் சிங், வெளியுறவு மற்றும் கல்வித்துறை இணை அமைச்சர் டாக்டர். ராஜ்குமார் ரஞ்சன் சிங் உள்ளிட்டோர் இதில் கலந்து கொண்டனர்.
பிரதமர் அலுவலகம்
அவுரங்காபாத் ரயில் விபத்தில் இறந்தவர்கள் குறித்து பிரதமர் வேதனை தெரிவித்தார்
மகாராஷ்டிரா மாநிலத்தில் உள்ள அவுரங்காபாத்தில் நிகழ்ந்த ரயில் விபத்தில் பலர் உயிரிழந்தது குறித்து பிரதமர் திரு நரேந்திர மோடி வேதனை தெரிவித்தார்.
“மகாராஷ்டிரா மாநிலத்தில் உள்ள அவுரங்காபாத்தில் நிகழ்ந்த ரயில் விபத்தில் பலர் உயிரிழந்தது அறிந்து மிகுந்த துயருற்றேன். இது தொடர்பாக ரயில்வே அமைச்சர் திரு பியூஷ் கோயலிடம் பேசினேன். அவர், நிலைமையை தீவிரமாகக் கண்காணித்து வருகிறார். தேவையான அனைத்து உதவிகளையும் அளித்து வருகிறோம்” என்று பிரதமர் கூறினார்.
(
பாதுகாப்பு அமைச்சகம்
இந்திய போர் வெற்றி பொன்விழாக் குறித்த விமானப்படை மாநாட்டை பாதுகாப்பு அமைச்சர் திரு ராஜ்நாத் சிங் தொடங்கி வைத்தார்
நிலத்திற்காகவோ, வளத்திற்காகவோ, ஆதாரத்திற்காகவோ நடத்தப்படாத வெகு சிலப் போர்களில் 1971-ம் ஆண்டு போரும் ஒன்று என்று பாதுகாப்பு அமைச்சர் திரு ராஜ்நாத் சிங் கூறினார்.
2021 அக்டோபர் 22 அன்று பெங்களூரு யெலஹங்கா விமான நிலையத்தில் இந்திய போர் வெற்றி பொன்விழா நினைவாக இந்திய விமானப்படை ஏற்பாடு செய்த மூன்று நாள் மாநாட்டை துவக்கி வைத்துப் பேசிய அவர், "மனிதாபிமானம் மற்றும் ஜனநாயகத்தின் கண்ணியத்தை பாதுகாப்பதே அதன் முக்கிய நோக்கமாக இருந்தது" என்று கூறினார்.
'ஒரு தேசத்தின் பிறப்பு: அரசியல்-ராணுவ எண்ணங்கள் மற்றும் குறிக்கோள்களின் ஒற்றுமை' என்ற கருத்தரங்கின் கருப்பொருள் மிகவும் பொருத்தமானது என்று திரு ராஜ்நாத் சிங் குறிப்பிட்டார், ஏனெனில் "முப்படைகளுக்கும் அரசிற்கும் இடையிலான ஒருங்கிணைப்பு மற்றும் ஒத்துழைப்பு தான் நம் நாட்டின் வெற்றியை உறுதி செய்தது,” என்று அவர் கூறினார்.
மேலும் பேசிய அவர், நமது நாட்டின் அரசியல்-ராணுவ எண்ணங்களின் ஒற்றுமை ஆசியாவில் ஒரு புதிய தேசத்தை பிறப்பித்தது, சுரண்டல் மற்றும் அநீதியை தோற்கடித்து, நீதி இருக்கும் இடத்தில் வெற்றி இருக்கிறது என்பதை மீண்டும் நிரூபித்தது என்றார்.
அந்த நேரத்தில் எதிர்கொண்ட சவால்கள் குறித்து பேசிய திரு ராஜ்நாத் சிங், "இந்தப் போரில், கிழக்கு மற்றும் மேற்கு இரண்டு முக்கிய முனைகளாக இருந்தன என்று சொல்வது எளிது, ஆனால் உண்மையில் இதுபோன்ற பல முன்களங்களை நாம் கருத்தில் கொள்ள வேண்டியிருந்தது. அரசியல்-ராணுவ ஒருங்கிணைப்பு இல்லாமல் இது சாத்தியமில்லை,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1765827
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உத்தரப்பிரதேசத்தின் பல்லியாவில் ரூ 6,500 கோடி மதிப்பீட்டிலான 7 தேசிய நெடுஞ்சாலைத் திட்டங்களை மத்திய அமைச்சர் நிதின் கட்கரி தொடங்கி வைத்தார்
உத்தரப்பிரதேசத்தின் பல்லியாவில் உள்ள சித்படா கிராமத்தில் ரூ 6,500 கோடி மதிப்பீட்டிலான 7 தேசிய நெடுஞ்சாலைத் திட்டங்களை மத்திய தரைவழிப்போக்குவரத்து நெடுஞ்சாலைத்துறை அமைச்சர் திரு. நிதின் கட்கரி இன்று  தொடங்கி வைத்தார்.
இந்த நிகழ்ச்சியில் பேசிய திரு. கட்கரி, பல்லியா இணைப்பு விரைவுச்சாலை மூலம் லக்னோவிலிருந்து புர்வாஞ்சல் விரைவுச்சாலை வழியாக பாட்னாவிற்கு நான்கரை மணி நேரத்தில் அடையமுடியும் என்றார். பசுமை நெடுஞ்சாலைத்திட்டத்தின் மூலம் கிழக்கு உத்தரப்பிரதேச மாநில பகுதிகளான சப்ரா, பாட்னா, பீகாரில் உள்ள பக்சர் போன்ற பகுதிகளை இணைக்க முடியும் என்றார்.
மாநிலத்தின் பல்வேறு பகுதிகளை இணைக்கும்பொழுது பொருளாதார மற்றும் சமூக நிலைகளில் முன்னேற்றம் ஏற்படும் என்றார்.
AP/GS/JJ/KRS
பிரதமர் அலுவலகம்
குரு தேக் பகதூர் அவர்களின் நினைவு தினத்தை முன்னிட்டு பிரதமர் மரியாதை
குரு தேக் பகதூர் அவர்களின் நினைவு தினத்தை முன்னிட்டு பிரதமர் திரு நரேந்திர மோடி அவருக்கு மரியாதை செலுத்தியுள்ளார்.
பிரதமர் வெளியிட்டுள்ள சுட்டுரை செய்தியில், “குரு தேக் பகதூர் அவர்களின் வாழ்க்கை, தைரியம் மற்றும் இரக்கத்திற்கு எடுத்துக்காட்டாக விளங்கியது. அவரது நினைவு தினத்தன்று குரு தேக் பகதூர் அவர்களை சிரம் தாழ்த்தி வணங்குவதோடு, அனைவரையும் உள்ளடக்கிய நேர்மையான சமூகம் குறித்த அவரது தொலைநோக்குப் பார்வையை நினைவு கூர்கிறேன்” என்று கூறியுள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
அடுத்த ஐந்து ஆண்டுகளில் வாகன உற்பத்தி மையமாக இந்தியா உருவாகும்: மத்திய அமைச்சர் திரு நிதின் கட்கரி
எதிர்வரும் ஐந்து ஆண்டுகளில் ஆட்டோமொபைல் உற்பத்தி மையமாக இந்தியா மாறுவதற்கான பணிகளில் அரசு ஈடுபட்டுள்ளதாக மத்திய சாலைப் போக்குவரத்து மற்றும் நெடுஞ்சாலைகள் அமைச்சர் திரு நிதின் கட்கரி தெரிவித்தார்.
இந்தியத் தொழில் மற்றும் வர்த்தக சங்கங்களின் கூட்டமைப்பின் கர்நாடக மாநிலக் கிளை ஏற்பாடு செய்த 'எலக்ட்ரிக் வாகன கருத்தரங்கு 2020' என்ற இணையக் கருத்தரங்கில் உரையாற்றிய திரு நிதின் கட்கரி, அடுத்த ஐந்து ஆண்டுகளில் இந்தியாவை உலகின் ஆட்டோமொபைல் உற்பத்தி மையமாக மாற்றுவதை நோக்கி அரசு பணியாற்றுகிறது என்றார். "எதிர்காலம் மிகவும் பிரகாசமாக இருக்கிறது. எலெக்ட்ரிக் வாகனங்கள் தயாரிப்பு மேற்கொள்வதை அரசு தொடர்ந்து ஊக்குவிப்பதன் காரணமாக உலகின் பெரிய மின்சார வாகனங்கள் சந்தையாக இந்தியா உருவெடுக்கும்," என்று குறிப்பிட்டார்.
மேலும் உரையாற்றிய அவர், எலெக்ட்ரிக் வானங்கள் உற்பத்தி செலவை ஆட்டோமொபைல் தொழில்துறையினர் குறைத்தால், விற்பனை எண்ணிக்கை அதிகரிக்கும், எண்ணிக்கை அதிகரிப்பதால் அது சார்ந்த தொழிற்துறையினர் பலன் பெறுவர் என்றும் கூறினார். வாகனங்களின் தரத்தை நிர்வகிப்பதும் அவசியம் என்றும் அவர் வலியுறுத்தினார். ஆட்டோமொபைல் துறையில் அதிகபட்ச உற்பத்தியால், வளர்ந்து வரும் ஆட்டோமொபைல் சந்தையின் தேவையைப் பூர்த்தி செய்யமுடியும் என்று குறிப்பிட்டார். திறன் வாய்ந்த எலெக்ட்ரிக் வாகனங்களை உற்பத்தி செய்யும் வல்லமையை இந்திய உற்பத்தியாளர்கள் பெற்றிருக்கின்றனர் என்றும், இதன் வாயிலாக அதிக வேலைவாய்ப்புகளை மட்டுமின்றி, ஏற்றுமதிக்கான வாய்ப்புகளையும் பெற முடியும் என்றும் தெரிவித்தார். "இ-வாகனங்கள் அதிகத் திறன் கொண்டவையாகவும், சுற்றுச்சூழலில் குறைவான தாக்கத்தை ஏற்படுத்துபவையாகவும் இருக்கும். கச்சா எண்ணைய் இறக்குமதி மற்றும் காற்று மாசு ஆகியவை நாட்டின் இரண்டு பிரச்சினைகள். எலெக்ட்ரிக் வாகனங்கள் உற்பத்தியை ஒருங்கிணைந்த அணுகுமுறையில் மேற்கொள்ள வேண்டும்", என்றார்.
மேலும் விவரங்களுக்கு இந்த ஆங்கில செய்திக் குறிப்பைப் பார்க்கவும்:
https://www.pib.gov.in/PressReleasePage.aspx?PRID=1670660
வணிகம் மற்றும் தொழில்துறை அமைச்சகம்
ஸ்டார்ட்-அப் இந்தியா நிதி திட்டத்தின் கீழ் 133 தொழில் பாதுகாப்பகங்களுக்கு ரூ.477.25 கோடி ஒதுக்கீடு
ஸ்டார்ட்-அப் இந்தியா நிதி திட்டம், ஸ்டார்ட்-அப் இந்தியா முன் முயற்சியின் கீழ் 2021-ம் ஆண்டு ஏப்ரல் 1-ந் தேதி முதல் அமல்படுத்தப்பட்டது. இத்திட்டத்தின் கீழ் 133 தொழில் பாதுகாப்பகங்களுக்கு ரூ.477.25 கோடி ஒதுக்கப்பட்டுள்ளது. இதில் ரூ.211.63 கோடி 2022 டிசம்பர் 31-ந் தேதி விடுவிக்கப்பட்டதாக மத்திய வர்த்தகம் மற்றும் தொழில்துறை இணையமைச்சர் திரு சோம்பிரகாஷ் கூறியுள்ளார்.
நாடாளுமன்றத்தில் கேள்வி ஒன்றுக்கு பதிலளித்த அவர், ஸ்டார்ட்-அப் இந்தியா முன் முயற்சியின் கீழ் பல்வேறு திட்டங்கள் செயல்படுத்தப்பட்டு வருவதாக கூறினார். இதன் மூலம், புத்தொழில் இயக்கங்கள் கூட்டு தொழில் முயற்சியில் தங்களது முதலீடுகளை உயர்த்தி கொள்ள முடியும் என்று அவர் தெரிவித்தார்.
2021-22-ம் ஆண்டு முதல் நான்காண்டு காலத்திற்கு ரூ. 945 கோடி என்னும் தொகுப்பு நிதிக்கு ஸ்டார்ட்-அப் இந்தியா நிதித் திட்டம் ஒப்புதல் அளித்துள்ளது.
மத்திய அமைச்சரவை
புகையிலை பொருட்களின் சட்டவிரோதமான விற்பனையை கட்டுப்படுத்த உலக சுகாதார அமைப்பின் செயல்முறையை ஏற்க மத்திய அமைச்சரவை ஒப்புதல்
புகையிலைப் பொருட்கள் சட்டவிரோதமாக விற்பனை செய்யப்படுவதை கட்டுப்படுத்த புகையிலைக் கட்டுப்பாடு குறித்த உலக சுகாதார அமைப்பின் நெறிமுறைகளை ஏற்க பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவை கூட்டம் ஒப்புதல் அளித்தது. இது உலக சுகாதார அமைப்பின் புகையிலைக்கு எதிரான கட்டமைப்பின் விதி 15ன் கீழ் குறிப்பிடப்பட்டிருப்பது போல புகைபிடித்தல் மற்றும் மெல்லுதல் அல்லது புகையில்லா புகையிலை ஆகிய இரண்டுக்கும் பொருந்தும். உலக சுகாதார அமைப்பின் புகையிலைக்கு எதிரான கட்டுப்பாட்டு அமைப்பில் இந்தியா ஓர் அங்கமாகும்.
விவரங்கள்:
இந்த நெறிமுறைகள் சம்பந்தப்பட்டவர்களின் கடமைகளை எடுத்துக்கூறுகிறது. இது சம்பந்தப்பட்டவர்களான புகையிலை பொருட்கள் தயாரிப்புக்கான உரிமை பெற்றவர்கள் மற்றும் புகையிலை பொருட்கள் தயாரிப்புக்கான இயந்திரங்களின் உற்பத்தியில் ஈடுபட்டிருப்பவர்கள் மீது உரிய கண்காணிப்பு, கண்டுபிடித்தல், ஆவணங்கள் பராமரிப்பு, பாதுகாப்பு, இ-வர்த்தகத்தில் ஈடுபட்டிருப்போர் மேற்கொள்ள வேண்டிய நடவடிக்கைகள் தடையற்ற வர்த்தக மண்டலத்தில் உற்பத்தி மற்றும் தீர்வையில்லா விற்பனை என பின்பற்றப்பட வேண்டிய விநியோகச் சங்கிலி கட்டுப்பாட்டு நடவடிக்கைகள் அதில் குறிப்பிடப்பட்டுள்ளது.
இந்த நெறிமுறையில் குற்றங்கள், அமலாக்க நடவடிக்கைகளான பறிமுதல் மற்றும் பறிமுதல் செய்யப்பட்ட பொருள்களை அழித்தல் ஆகியவற்றைப் பட்டியலிடுகிறது. தகவல் பரிமாற்றம், ரகசியம் காத்தல், பயிற்சி, தொழில்நுட்ப உதவி மற்றும் அறிவியல் மற்றும் தொழில்நுட்பம் மற்றும் தொழில்நுட்ப விவகாரங்களில் ஒத்துழைப்பு ஆகியவற்றுக்கு இது அழைப்பு விடுக்கிறது.
தாக்கம்:
சட்ட விரோதமான புகையிலை வர்த்தகம் முற்றிலும் ஒழிக்கப்படும்போது, முழுமையான புகையிலைக் கட்டுப்பாடு வலுப்பெறுவது அதன் காரணமாக புகையிலைப் பயன்பாடு குறைவது, அதனால் புகையிலை காரணமாக ஏற்படும் நோய்ச் சுமை மற்றும் அதனுடன் தொடர்புடைய மரணம் குறையும்.
இத்தகைய ஒப்பந்தம் ஏற்கப்படுவதால் நடைமுறையில் உள்ள பழக்கங்களுக்கு எதிரான மாற்றத்தை அளித்து பொது சுகாதாரம் பாதிக்கப்படாமல் தடுக்கப்படும். புகையிலைக் கட்டுப்பாட்டில் முன்னணியில் உள்ள இந்தியா உலக சுகாதார அமைப்பு உள்ளிட்ட சர்வதேச அமைப்புக்களின் மீது சட்டவிரோத புகையிலை வர்த்தகத்திற்கு எதிரான தாக்கத்தை ஏற்படுத்த முடியும்.
புகையிலை சட்டவிரோத வர்த்தகத்தை நீக்கும் செயல்முறை புகையிலைக்கு எதிரான சர்வதேச நடவடிக்கையை பலப்படுத்துவதுடன் பொது சுகாதாரத்தில் ஒரு புதிய சட்டரீதியான நடவடிக்கையாக இருக்கும். புகையிலை பொருட்கள் சட்ட விரோத வர்த்தகத்தை கட்டுப்படுத்தி அதன் மூலம் அவற்றை ஒழிப்பதில் இது ஒரு முழுமையான கருவியாக இருக்கும். சர்வதேச சுகாதார ஒத்துழைப்புக்கு சட்ட அளவீடுகளை இது பலப்படுத்தும்.
பின்னணி:
புகையிலைக் கட்டுபாட்டுக்கான உலக சுகாதார அமைப்பின் செயல்முறையானது உலக சுகாதார அமைப்பின் கீழ் ஏற்படுத்தப்பட்டுள்ள முதலாவது சர்வதேச பொது சுகாதார உடன்படிக்கையாகும். புகையிலைத் தேவை மற்றும் விநியோகத்தை பிராந்திய, தேசிய மற்றும் சர்வதேச அளவில் குறைப்பது, இந்த கூட்டமைப்பின் நோக்கமாகும்.
புகையிலை விநியோக குறைப்பு யுக்தி இந்த செயல்முறையின் விதி 15ல் கூறப்பட்டுள்ளதில் முக்கியமானது அனைத்து வடிவத்தில் உள்ள புகையிலை பொருட்களையும் ஒழிக்க வகை செய்கிறது. இதில் சட்டவிரோத உற்பத்தி, கடத்தல் ஆகியவை அடங்கும். அதன்படி இந்த செயல்முறை உருவாக்கப்பட்டு சம்பந்தபட்டவர்களின் மாநாட்டில் ஏற்றுக் கொள்ளப்பட்டுள்ளது. இந்த செயல்முறை 10 பகுதிகள் மற்றும் 47 விதிகளைக் கொண்டுள்ளது.
ரெயில்வே அமைச்சகம்
கொல்கத்தா மெட்ரோ ரயில்வே லண்டன், மாஸ்கோ, பெர்லின், முனிச் மற்றும் இஸ்தான்புல் மெட்ரோவின் எலைட் கிளப்பில் உறுப்பினராக உள்ளது
அக்டோபர் 24, 1984 அன்று இந்திய ரயில்வேயால் உருவாக்கப்பட்ட இந்தியாவின் முதல் மெட்ரோவான கொல்கத்தா மெட்ரோ ரயில் கிட்டத்தட்ட 40 நீண்ட ஆண்டுகளாக ஜாய் நகரமான கொல்கத்தாவின் உயிர்நாடியாக செயல்பட்டு வருகிறது.
கொல்கத்தா மெட்ரோ இரயில்வேயில், மெட்ரோ ரேக்கிற்கு மின்சாரம், ஸ்டீல் மூன்றாவது தண்டவாளம் மூலம் 750 வோல்ட் டி.சி.யில் ரோலிங் ஸ்டாக்கிற்கு வழங்கப்படுகிறது. மெட்ரோ ரேக்கில் பொருத்தப்பட்ட எஃகால் செய்யப்பட்ட மூன்றாவது தண்டவாளம் கரண்ட் கலெக்டர்  மூன்றாவது தண்டவாளத்திலிருந்து மின்னோட்டத்தை சேகரிக்கிறது. கொல்கத்தா மெட்ரோ ரயில் கடந்த 40 ஆண்டுகளாக எஃகு மூன்றாவது தண்டவாளத்தைப் பயன்படுத்துகிறது. கொல்கத்தா மெட்ரோ ரயில்வே இப்போது கட்டுமானத்திற்காக மேற்கொள்ளப்படும் அனைத்து வழித்தடங்களிலும் கலப்பு அலுமினியம் மூன்றாவது தண்டவாளத்தைப் பயன்படுத்த முடிவு செய்துள்ளது. இந்த மெட்ரோ ரயில்வே மூலம், கொல்கத்தா லண்டன், மாஸ்கோ, பெர்லின், முனிச் மற்றும் இஸ்தான்புல் மெட்ரோவின் எலைட் கிளப்பின் உறுப்பினராக மாறும், அவர்கள் எஃகு மூன்றாவது தண்டவாளத்திலிருந்து அலுமினியம் மூன்றாவது தண்டவாளத்திற்கு மாறியுள்ளனர்.
இது தொடர்பாக, மெட்ரோ ரயில்வே கொல்கத்தா தற்போதுள்ள மூன்றாவது தண்டவாளத்தை மாற்றுவதற்கான டெண்டரை வெளியிட்டுள்ளது, முதல் கட்டமாக டம்டம் முதல் ஷியாம்பஜார் வரையிலான பகுதியை உள்ளடக்கியது. இரண்டாம் கட்டமாக ஷியாம்பஜார் முதல் சென்ட்ரல் வரையிலும், ஜே.டி.பார்க் முதல் டோலிகஞ்ச் வரையிலும் பணிகள் மேற்கொள்ளப்படும். மூன்றாம் கட்டமாக, மகாநாயக் உத்தம் குமார்  முதல் கவி சுபாஷ்  வரையிலான பிரிவு எடுத்துக் கொள்ளப்படும். எனவே, மொத்தம் 35 கி.மீ மெயின் லைன் எஃகு மூன்றாவது தண்டவாளம் படிப்படியாக மாற்றப்படும்.
எஃகு மூன்றாவது தண்டவாளத்தைவிட அலுமினியம் கலப்பு மூன்றாவது தண்டவாளத்தின் வெளிப்படையான நன்மைகள் பின்வருமாறு:
எஃகு மூன்றாவது தண்டவாளத்தின் மின்தடை கலப்பு அலுமினியம் மூன்றாவது தண்டவாளத்தைவிட ஆறு மடங்கு அதிகமாக இருப்பதால் மின்தடை மின்னோட்ட இழப்பு குறைதல் மற்றும் மேம்பட்ட இழுவை மின்னழுத்த நிலை இருக்கும்.
அலுமினிய கலப்பு மூன்றாவது தண்டவாளத்தைப் பயன்படுத்துவதால் இழுவைத்திறன் அதிகரிக்கும்.
குறைக்கப்பட்ட மின்னழுத்த வீழ்ச்சி கொல்கத்தா மெட்ரோ ரயில்வேயில் உள்ள அதே ரேக் மூலம் விரைவான முடுக்கத்தை அடைய உதவும்.
குறைந்த பராமரிப்பு மற்றும் வாழ்க்கை சுழற்சி செலவு. 5 ஆண்டுகளுக்கு ஒரு முறை மூன்றாவது தண்டவாளத்துக்கு வர்ணம் பூச வேண்டும் என்ற தேவை இனி தேவைப்படாது. மூன்றாவது தண்டவாள பரிமாணத்தை அளவிடும் அதிர்வெண் கணிசமாகக் குறையக்கூடும். துருப்பிடித்தல் போன்றவற்றால் சேதம் ஏற்பட வாய்ப்பில்லை.
கலப்பு அலுமினியம் மூன்றாவது தண்டவாளத்தைப் பயன்படுத்தி மதிப்பிடப்பட்ட ஆற்றல் சேமிப்பு ஆண்டுக்கு சுமார் 6.7 மில்லியன் யூனிட்களாக இருக்கலாம்.
----
ANU/AD/PKV/KPG
(Visitor Counter : 52
அறிவியல் மற்றும் தொழில்நுட்பத்துறை
2-ம் ஆண்டை நிறைவு செய்தது தேசிய அறிவியல் மற்றும் தொழில்நுட்பத்தின் ஓடிடி சேனல்
தேசிய அறிவியல் மற்றும் தொழில்நுட்பத்தின் ஓடிடி சேனல், 2021 ஜனவரி 15ம் தேதியுடன், 2 ஆண்டுகளை நிறைவு செய்துள்ளது.
இந்த டி.வி சேனலை அறிவியல் மற்றும் தொழில்நுட்ப துறையின் விஞ்ஞான் பிரசார் என்ற தன்னாட்சி அமைப்பு நிர்வகிக்கிறது. இணையதளம் மூலமாகவும், காணக்கூடிய இந்த ஓடிடி சேனல் கடந்த 2019ம் ஆண்டு ஜனவரி 15ம் தேதி தொடங்கப்பட்டது.
மக்கள் இடையே அறிவியல் மனநிலை மற்றும் விழிப்புணர்வை ஏற்படுத்துவதற்காக, ஓடிடி என்ற நவீன தொழில்நுட்பத்தில் இந்த டி.வி சேனலை விஞ்ஞான் பிரசார் ஒளிபரப்புகிறது. பல அறிவியல் நிகழ்ச்சிகளை, விஞ்ஞான் பிரசார், நீண்ட காலமாக இந்த சேனல் மூலமாக ஒளிபரப்புகிறது. ஒடிடி தொழில்நுட்பம் காரணமாக இந்த சேனல் மக்கள் இடையே மிகவும் பிரபலமடைந்தது. குறிப்பாக கடந்த ஏழு -எட்டு மாத தொற்று காலத்தில், இந்த சேனல் வேகமாக, மிகப் பெரிய அளவில் மக்களிடம் பிரபலம் அடைந்தது.
செல்போன்களில் இந்தியா சயின்ஸ் மொபைல் செயலியை கூகுள் பிளே ஸ்டோர் மற்றும் ஆப்பிள் ஆப் ஸ்டோரிலிருந்து பதிவிறக்கம் செய்து கொள்ள முடியும். ரிலையன்ஸ் ஜியோவில், ஜியோ டி.வி, ஜியோ எஸ்டிபி மற்றும் ஜியோ சாட் மூலமும் இந்த சேனலை பார்க்க முடியும். யு ட்யூப், பேஸ்புக், டிவிட்டர் போன்றவற்றிலும் கீழ்கண்ட இணைப்புகள் மூலம் இந்த சேனலை பார்க்க முடியும்.
YouTube ,
Facebook ,
and
Twitter .
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690850
பாதுகாப்பு அமைச்சகம்
சிட்னியில் ஆஸிண்டெக்ஸ்-23 இன் 5 வது பதிப்பு
ஆஸ்திரேலியாவின் சிட்னியில் இந்திய கடற்படை மற்றும் ராயல் ஆஸ்திரேலிய கடற்படை  இடையே வருடாந்திர ஆஸிண்டெக்ஸ் கடல்சார் பயிற்சியின் 5 வது பதிப்பு ஆகஸ்ட் 22 முதல் 25 வரை நடைபெற்றது. ஐ.என்.எஸ் சஹ்யாத்ரி மற்றும் ஐ.என்.எஸ் கொல்கத்தா ஆகியவை இந்த பயிற்சியில் பங்கேற்றன, மேலும் ரேனைச் சேர்ந்த எச்.எம்.ஏ.எஸ் சவுல்ஸ் மற்றும் எச்.எம்.ஏ.எஸ் பிரிஸ்பேன் ஆகியவை பங்கேற்றன. கப்பல்கள் மற்றும் அவற்றின் ஒருங்கிணைந்த ஹெலிகாப்டர்கள் தவிர, போர் விமானங்கள் மற்றும் கடல் ரோந்து விமானங்களும் இந்த பயிற்சியில் பங்கேற்றன.
4 நாட்கள் நடத்தப்பட்ட ஆஸிண்டெக்ஸ், கடல்சார் நடவடிக்கைகளின் மூன்று களங்களிலும் தொடர்ச்சியான சிக்கலான பயிற்சிகளை உள்ளடக்கியது. பொதுவான நடைமுறைகளை மறுபரிசீலனை செய்வதுடன், இந்திய கடற்படை மற்றும் ஆர்.ஏ.என் ஆகியவற்றுக்கு இடையிலான நெருக்கமான தொடர்புகள் மற்றும் பரஸ்பர செயல்பாட்டை மீண்டும் உறுதிப்படுத்துவது ஆகியவற்றுடன் இந்த பயிற்சி முடிந்தது.
உள்துறை அமைச்சகம்
மறைந்த மத்திய அமைச்சர் திரு ராம் விலாஸ் பஸ்வான் வீட்டுக்கு சென்று மத்திய உள்துறை அமைச்சர் திரு. அமித்ஷா அஞ்சலி
தில்லியில் உள்ள மறைந்த மத்திய அமைச்சர் திரு ராம்விலாஸ் பஸ்வான் வீட்டுக்கு, மத்திய உள்துறை அமைச்சர் திரு அமித்ஷா இன்று நேரில் சென்று இறுதி அஞ்சலி செலுத்தினார்.
அதன்பின், டிவிட்டரில் திரு. அமித்ஷா விடுத்துள்ள செய்தியில், ‘‘நமது மூத்த மத்திய அமைச்சர் திரு ராம் விலாஸ் பஸ்வானுக்கு அஞ்சலி செலுத்தினேன். சிறந்த நடத்தைக்காகவும், மக்கள் நலப் பணிக்காகவும், பஸ்வான் எப்போதும் நினைவு கூறப்படுவார். அவருக்கு கடவுளின் கருணை எப்போதும் இருக்கும், இந்த இழப்பை தாங்கும் சக்தியை அவரது குடும்பம் பெறட்டும்,’’ என குறிப்பிட்டுள்ளார்.
-----
(Visitor Counter : 85
சிறுபான்மையினர் நலன் அமைச்சகம்
பட்ஜெட் ஒதுக்கீட்டில் குறைப்பு
இலவச தடுப்பூசி, பிரதமர் கரீப் கல்யாண் திட்டம், பிரதமர் வீட்டு வசதித் திட்டம் முதலான பல்வேறு திட்டங்களின் வாயிலாக சிறுபான்மையினர் உட்பட அனைத்துப் பிரிவினருக்கும் இந்திய அரசு பல்வேறு நல்வாழ்வு நடவடிக்கைகளை மேற்கொண்டு வந்தது.
முஸ்லீம், கிறிஸ்துவர்கள், சீக்கியர், புத்த மதத்தினர், சமணர் மற்றும் பார்சி ஆகிய 6 சிறுபான்மையினச் சமூகத்தைச் சேர்ந்த மாணவர்களுக்கு சிறுபான்மையினர் விவகாரங்கள் துறை அமைச்சகம் பல்வேறு கல்வி உதவித்தொகைத் திட்டங்களை நடைமுறைப்படுத்தி வருகிறது.
2017-18 முதல் 2021-22 வரை வழங்கப்பட்ட மேற்சொன்ன கல்வி உதவித்தொகைகளின் பட்டியல்
|
|
வருடம்
|
|
மொத்தம்
|
|
2017-18
|
|
62,43,648
|
|
2018-19
|
|
66,94,890
|
|
2019-20
|
|
67,25,802
|
|
2020-21
|
|
62,74,683
|
|
2021-22|
|
67,28,951
பின்னிணைப்பு
மெட்ரிக் படிப்பிற்கு முன்பான கல்வி உதவித்தொகை
ஆறாம் வகுப்பு முதல் பத்தாம் வகுப்பு வரை சேர்க்கைக் கட்டணம் ஆண்டுக்கு ரூ.500, கல்விக் கட்டணம் மாதம் ரூ.350 என மாணவர்களுக்கு வழங்கப்படுகிறது.
மெட்ரிக் படிப்பிற்கு பின்பான கல்வி உதவித்தொகை
11 மற்றும் 12ஆம் வகுப்புகளுக்கு சேர்க்கை மற்றும் கல்விக் கட்டணம் ஓராண்டிற்கு அதிகபட்சம் ரூ.7,000 வழங்கப்படுகிறது. இதே தொழில்கல்வி வகுப்பில் சேர்வது என்றால் ஓராண்டிற்கு அதிகபட்சம் ரூ.10,000 வழங்கப்படுகிறது. இந்த மாணவர்களுக்கு பராமரிப்புச் செலவாக மாதம் ரூ.380 என ஒரு கல்வியாண்டில் 10 மாதங்களுக்கு வழங்கப்படுகிறது,
தகுதி மற்றும் வாழ்நிலை அடிப்படையிலான கல்வி உதவித்தொகை
கல்விகட்டணம் ஓராண்டிற்கு ரூ.20,000 அல்லது செலுத்தப்பட்ட கட்டணம் இதில் எந்தக் கட்டணம் குறைவோ அது வழங்கப்படுகிறது. 10 மாதங்களுக்கு பராமரிப்புக் கட்டணம் ஹாஸ்டல் மாணவர்களுக்கு மாதம் ரூ.1,000 வீதமும் வீட்டில் இருந்து வந்து செல்பவர்களுக்கு மாதம் ரூ.500-ம் வழங்கப்படுகிறது.
பேகம் அஸ்ரத் மகால் தேசிய கல்வி உதவித்தொகை
9 மற்றும் 10ஆம் வகுப்பு மாணவர்களுக்கு வருடத்திற்கு ரூ.5,000மும் 11 மற்றும் 12 ஆம் வகுப்பு மாணவர்களுக்கு வருடத்திற்கு ரூ.6,000மும் கல்வி உதவித்தொகையாக வழங்கப்படுகிறது.
மௌலானா ஆசாத் தேசிய கல்வி உதவித்தொகை
ஆராய்ச்சி மாணவர்களுக்கு முதல் 2 ஆண்டுகளுக்கு மாதம் 31 ஆயிரம் வீதமும் மீதியுள்ள காலகட்டத்திற்கு மாதத்திற்கு ரூ.35 ஆயிரமும் கல்வி உதவித்தொகையாக வழங்கப்படுகிறது.
இந்த தகவலை மத்திய சிறுபான்மையினர் விவகாரங்கள் துறை அமைச்சர் திருமதி ஸ்மிருதி ஜுபின் இராணி மக்களவையில் இன்று ஒரு எழுத்துப்பூர்வமான பதிலில் தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
காரீப் பருவ கொள்முதல் நடவடிக்கைகளில் இருந்து 12.98 லட்சம் விவசாயிகள் பயனடைந்துள்ளனர்
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், அரியானா, உத்தரப் பிரதேசம், தமிழ்நாடு, உத்தரகாண்ட், சண்டிகர், ஜம்மு காஷ்மீர், குஜராத் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு கடந்த 25-ஆம் தேதி வரை 151.17 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 125.05 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 20.89 சதவீதம் அதிகம். இந்தாண்டில் இது வரையிலான மொத்த கொள்முதலில், பஞ்சாப் மாநிலத்தில் மட்டும் 100.89 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 12.98 லட்சம் விவசாயிகள் ஏற்கனவே பயனடைந்துள்ளனர். இவர்கள் குறைந்த பட்ச ஆதரவு விலையாக, ஒரு மெட்ரிக் டன்னுக்கு ரூ.18,880 வீதம் ரூ.28542.59 கோடி பெற்றுள்ளனர்.
மேலும், மாநிலங்கள் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா மற்றும் ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
தமிழ்நாடு, மகாராஷ்டிரா, ஹரியானா ஆகிய மாநிலங்களில் இருந்து, 25.10.2020 வரை 986.39 மெட்ரிக் டன் பாசி பயறு மற்றும் உளுந்து ஆகியவற்றை 923 விவசாயிகளிடமிருந்து ரூ.7.09 கோடி குறைந்தபட்ச ஆதரவு விலையில், அரசு நிறுவனங்கள் கொள்முதல் செய்துள்ளன.
இதேபோல், கர்நாடகா மற்றும் தமிழக விவசாயிகளிடமிருந்து 5089 மெட்ரிக் டன் கொப்பரை தேங்காயை ரூ.52.40 கோடி குறைந்தபட்ச ஆதரவு விலையில் கொள்முதல் செய்யப்பட்டுள்ளன.
பஞ்சாப், ஹரியானா, ராஜஸ்தான் மற்றும் மத்தியப் பிரதேசம் ஆகிய மாநிலங்களில் குறைந்த பட்ச ஆதரவு விலையில் பருத்தி கொள்முதல் சுமூகமாக நடந்து கொண்டிருக்கிறது. 25.10.2020 வரை, 68,419 விவசாயிகளிடமிருந்து, 353252 பருத்தி பேல்கள், ரூ.104790.17 லட்சத்துக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1667588
அறிவியல் மற்றும் தொழில்நுட்பத்துறை
கடந்த தசாப்தத்தில் ஏற்பட்ட சிறிய அளவிலான சூரிய புயல்கள், விஞ்ஞானிகளை குழப்பம் அடைய செய்துள்ளன.
வானில் எரிந்து கொண்டிருக்கும் சூரியனில் அவ்வப்போது, வெடிப்பு ஏற்பட்டு சூரிய புயலாக வெளிப்படும். கடந்த 1996ம் ஆண்டு முதல் 2007ம் ஆண்டு வரை ஏற்பட்ட சூரிய புயல்களை விட, கடந்த 2008ம் ஆண்டு முதல் 2019ம் ஆண்டு வரை ஏற்பட்ட சூரிய புயல்கள் மிக சிறிய அளவில் நடந்துள்ளன. சூரியனில் இருந்து வெளிப்படும் ஆற்றலின் சுற்றளவும், கடந்த தசாப்தத்தில் 3ல் இரண்டு பங்கு அளவுக்கே இருந்தன. சூரிய புயல் நிகழ்வுகளின் நிறை, அளவு மற்றும் உள் அழுத்தத்தில் குறிப்பிடத்தக்க குறைவு ஏற்பட்டுள்ளது. இதனால் சூரியனின் மையப் பகுதியில் ஏற்படும் வெடிப்பின் சராசரி சுற்றளவும் குறைந்துள்ளது.
சூரியனின் இந்த செயல்பாட்டை புரிந்து கொள்வது முக்கியமானது. ஏனென்றால், இவை பூமியின் ஈர்ப்பு மண்டலத்தில் பெரும் இடையூறுகளை ஏற்படுத்துகின்றன. புவியின் சுற்றுப் பாதையில் உள்ள செயற்கை கோள்கள், ஜிபிஎஸ் சிக்னல்கள், தொலை தூர ரேடியோ தகவல் தொடர்பு மற்றும் மின் தொகுப்புகளிலும் பாதிப்பு ஏற்படுகிறது. சூரிய செயல்பாட்டின் தீவிரம் கடந்த 11 ஆண்டுகளில் குறைந்துள்ளது. கடந்த 100 ஆண்டுகளில் 2019ம் ஆண்டில், சூரியனின் செயல்பாடும் தீவிரமற்ற நிலையில் இருந்தது. சூரியனின் இந்த செயல்பாடு, விஞ்ஞானிகளை குழப்பம் அடையச் செய்துள்ளது.
சூரியனில் ஏற்பட்டுள்ள இந்த மாற்றத்தை பெங்களூரில் உள்ள இந்திய வான் இயற்பியல் கழகத்தின் டாக்டர் வகீஷ் மிஸ்ரா தலைமையிலான விஞ்ஞானிகள் கண்டறிந்துள்ளனர்.
இது குறித்த ஆய்வு முடிவுகள் ‘Frontiers in Astronomy’ மற்றும் ‘Space Sciences’ இதழ்களில் வெளியிடப்பட்டுள்ளன. இவற்றின் விவரங்களை கீழ்கண்ட இணைப்பில் காணவும்:
https://www.frontiersin.org/articles/10.3389/fspas.2021.713999/full
மேலும் விவரங்களுக்கு: https://pib.gov.in/PressReleasePage.aspx?PRID=1781703